આગામી તા.14 મીના રોજ પરબધામ ખાતે આષાઢી દર વર્ષની જેમ આ વર્ષે પણ આષાઢી બીજનો મેળો યોજાય રહ્યો છે. ત્યારે રાજયના મુખ્યમંત્રી વિજયભાઇ રૂપાણી ખાસ ઉપસ્થિત રહેવાના હોવાનું જાણવા મળ્યું છે. દર વર્ષની જેમ આ વર્ષે પણ મહંત કરશનદાસ બાપુ ગુરૂ સેવાદાસ બાપુના સાનિઘ્યમાં યોજાનારા આ મેળાની ઉજવણી દરમ્યાન સંતવાણી મહાઆરતી, પર્જન્ય યજ્ઞ સહિતના ધાર્મિક કાર્યક્રમોના આયોજન કરવામાં આવ્યા છે. તથા હજારો ભાવિક ભકતજનો આ મેળામાં પધારતા હોવાથી તેમના માટે ભોજન સહિતની તમામ ખાસ વ્યવસ્થા ઉભી કરવા માટે તડામાર તૈયારીઓ હાથ ધરવામાં આવી હોવાની જાણવા મળેલ છે.